<classify> UMOJA wa Wanawake wa Chama Cha Mapinduzi UWT umelaani mauaji ya watoto yaliyotokea hivi karibuni mkoani Njombe na kuvitaka vyombo vya sheria kuwachukulia hatua kali wote waliohusika.Pia imeshauri wanawake wote nchini kushiriki katika kupambana na udumavu kwa watoto na kuondoa tatizo la upungufu wa dawa kwa wajawazito.Akizungumza na wajumbe wa umoja huo, ikiwa ni maadhimisho ya miaka 42 ya kuzaliwa kwa CCM, Katibu Mkuu wa UWT Taifa, Queen Mlozi alisema mauaji ya watoto yaliyofanyika Njombe ni vitendo vibaya, wanalaani na kutaka vyombo vya dola kukomesha vitendo hivyo.UWT tunaalani mauaji ya watoto yaliyotokea mkoani Njombe. Tunavitaka vyombo vya usalama na watoa haki kutimiza wajibu wao katika jambo hilo. Mahakimu wale wote watakaotiwa hatiani kwa tukio hili sheria ichukue mkondo wake ili iwe fundisho kwa wengine, amesema.Pia, Mlozi alihimiza wanawake kuendelea kushikamana na kutoa taarifa za mauaji ya kikatili ya watoto na matukio ya ukatili wa kijinsia kwa wanawake na watoto.Sisi kama wanawake tunapaswa kupaza sauti zetu ili kukomesha vitendo vya mauaji ya watoto kama yaliyotokea Njombe na kukemea ukatili wa kijinsia kwa wanawake na watoto, hili tutafanikiwa kama tutashiriki kutoa taarifa za matukio hayo kwa vyombo vya usalama, alisema.Aidha, Mlozi alisema UWT inampongeza Rais John Magufuli kwa kuwaamini wanawake na kuwateua katika nafasi mbalimbali za uongozi na kutolea mfano uteuzi wa hivi karibuni wa majaji watano.Katika kuadihimisha miaka 42 ya kuzaliwa kwa CCM, pia umoja huo ulifanya shughuli mbalimbali za kijamii, ikiwa ni pamoja na kutoa msaada na vifaa mbalimbali kwa wafungwa wanawake katika gereza la Isanga, wanafunzi wa shule ya wasichana Msalato na katika wodi ya wazazi na watoto katika Hospitali ya Rufaa ya Mkoa wa Dodoma.  <topic>: kitaifa 